১৭ সফর

১৭ সফর হলো ইসলামি বর্ষপঞ্জির দ্বিতীয় মাস সফরের সপ্তদশ দিন। এটি হিজরি চান্দ্র পঞ্জিকা অনুসারে বছরের ৪৭তম দিন। এই দিনের পর হিজরি বছর শেষ হতে আরো ৩০৭ বা ৩০৮ দিন বাকি থাকে।

 ঘটনাবলি 
 ২০৩ হিজরি —আলি ইবনে মূসা আর-রিদা শহিদ হন। কিছু ঐতিহাসিক সূত্রে বলা হয় যে, আব্বাসীয় খলিফা আল-মামুনের নির্দেশে বিষ প্রয়োগের মাধ্যমে তাঁকে হত্যা করা হয়।
 ৬৩৬ হিজরি —দীর্ঘ অবরোধের আন্দালুসের মুসলিম শহর ভ্যালেন্সিয়া খ্রিস্টান আরাগন রাজ্যের কাছে হস্তান্তরের বিষয়ে একটি চুক্তি স্বাক্ষরিত হয়। এর মধ্য দিয়ে শহরটি মুসলিম শাসনের হাতছাড়া হয়।
 ৬৫৮ হিজরি — হালাকু খানের সেনাপতি কিতবুগার নেতৃত্বে মঙ্গোল বাহিনী দামেস্ক নগরী দখল করে।
 ১১৪০ হিজরি— উসমানীয় সাম্রাজ্য ও হুতাকীয় রাজ্যের মধ্যে হামাদান চুক্তি স্বাক্ষরিত হয়। এই চুক্তির মাধ্যমে উভয় পক্ষের মধ্যকার সীমান্ত নির্ধারণ ও স্বীকৃত হয়।
 ১২১৩ হিজরি — আলেকজান্দ্রিয়ার উপকূলবর্তী আবু কির এলাকায় ফরাসি ও ব্রিটিশ নৌবহরের মধ্যে ভয়াবহ নৌযুদ্ধ সংঘটিত হয়। ব্রিটিশ নৌবহরের নেতৃত্ব দেন অ্যাডমিরাল হোরাশিও নেলসন। এই যুদ্ধে ফরাসি নৌবহর সম্পূর্ণভাবে ধ্বংস হয়, যা ইতিহাসে “নীলনদের যুদ্ধ” নামে পরিচিত।
 ১৩৪২ হিজরি — ইতালীয় বাহিনী লিবিয়ার ত্রিপোলি শহর দখল করে এবং এর মাধ্যমে প্রথম লিবীয় প্রজাতন্ত্রের অবসান ঘটে।
 ১৩৪৪ হিজরি — মিশরীয় রাজা ফুয়াদ লেখক আলী আবদুর রাজ্জাকের বিতর্কিত গ্রন্থকে কেন্দ্র করে বিচার মন্ত্রণালয় (হাক্কানিয়া) থেকে আব্দুল আজিজ ফাহমিকে অপসারণ করেন। এর প্রতিবাদে তাওফিক দোস ও আলী আলুবা তাঁদের পদত্যাগপত্র জমা দেন।
 ১৩৫৩ হিজরি —
 ব্রিটিশ বিমান বাহিনী কুর্দিস্তানের সুলাইমানিয়া শহরে বোমাবর্ষণ করে।
 মিশরীয় রেডিও সম্প্রচার কেন্দ্র প্রতিষ্ঠিত হয়, যা আরব বিশ্বের প্রথম বেতার কেন্দ্র হিসেবে পরিচিত। এই দিনটি মিসরে “গণমাধ্যম দিবস” হিসেবেও পালিত হয়।
 ১৩৫৫ হিজরি — ফরাসি সরকার আলজেরিয়ায় আরবি ভাষাকে ‘বিদেশি ভাষা’ হিসেবে গণ্য করে একটি সিদ্ধান্ত জারি করে। এই আইনটি আরবি ভাষার প্রসার বন্ধ ও আলজেরীয় জনগণকে ফরাসিকরণ করার লক্ষ্যে প্রণীত একাধিক ঔপনিবেশিক আইনের ধারাবাহিক অংশ ছিল।
 ১৩৫৮ হিজরি — দ্বিতীয় বিশ্বযুদ্ধের সূচনালগ্নে ইতালি আলবেনিয়া আক্রমণ করে এবং দেশটি দখল করে নেয়।
 ১৩৬৯ হিজরি— ফিলিস্তিনি শরণার্থীদের ত্রাণ ও পুনর্বাসনের জন্য জাতিসংঘের সহযোগী সংস্থা ইউএনআরডব্লিউএ প্রতিষ্ঠিত হয়।
 ১৩৭৬ হিজরি—সৌদি আরবের দামামে একটি ত্রিপক্ষীয় শীর্ষ সম্মেলন অনুষ্ঠিত হয়। এতে সৌদি আরবের বাদশাহ সৌদ বিন আব্দুল আজিজ আল সৌদ, মিশরের রাষ্ট্রপতি জামাল আবদুল নাসের এবং সিরিয়ার রাষ্ট্রপতি শুকরি আল-কুয়াতলি অংশগ্রহণ করেন।
 ১৩৮১ হিজরি— স্পেন দখলকৃত সিদি ইফনি অঞ্চল একটি চুক্তির মাধ্যমে মরক্কো পুনরুদ্ধার করে এবং তা পুনরায় মরক্কোর সার্বভৌমত্বের অধীনে আসে।
 ১৩৮৩ হিজরি —ব্রিটিশ শাসনাধীন থাকা একাধিক দ্বীপ ও অঞ্চলকে একত্রীকরণের মাধ্যমে মালয় ফেডারেশন (ফেডারেশন অব মালয়েশিয়া) প্রতিষ্ঠিত হয়, যা পরে মালয়েশিয়া রাষ্ট্রে রূপ নেয়।
 ১৩৯৮ হিজরি — তিউনিশিয়ায় সরকার ও "তিউনিসীয় সাধারণ শ্রমিক ইউনিয়নের" মধ্যে তীব্র সংকটের পর ব্যাপক সহিংসতা ছড়িয়ে পড়ে এবং পরিস্থিতি নিয়ন্ত্রণে আনতে সেনাবাহিনী হস্তক্ষেপ করে।
 ১৩৯৯ হিজরি —
 ইরানের শাহ মোহাম্মদ রেজা পাহলভি পরিবারসহ ইরান ত্যাগ করে মিশরে পৌঁছান।
 ইরানে ৬.৭ রিখটার স্কেলে এক ভয়াবহ ভূমিকম্প সংঘটিত হয়, যাতে অন্তত ২০০ জনের মৃত্যু হয়।
 ১৪০৯ হিজরি—আন্তর্জাতিক বিচার আদালত রায় প্রদান করে যে, তাবা অঞ্চলের ওপর মিশরের বৈধ অধিকার রয়েছে। ক্যাম্প ডেভিড চুক্তি অনুযায়ী সিনাই উপদ্বীপ থেকে ইসরাইল সম্পূর্ণভাবে সরে যাওয়ার পর তাবা নিয়ে মিশর ও ইস্রাইলের মধ্যে বিরোধ সৃষ্টি হয়েছিল; ইসরাইল তাবাকে নিজের আন্তর্জাতিক সীমান্তের অন্তর্ভুক্ত বলে দাবি করেছিল।
 ১৪১০ হিজরি — সুইজারল্যান্ড সফরকালে তিউনিসিয়ার প্রধানমন্ত্রী আল-হাদি বুকুশকে তাঁর পদ থেকে অপসারণ করা হয় এবং তাঁর স্থলে হামিদ কারুইকে নতুন প্রধানমন্ত্রী হিসেবে নিয়োগ দেওয়া হয়।
 ১৪২১ হিজরি — দুর্নীতির অভিযোগে অভিযুক্ত ও নিজ বাসভবনে গৃহবন্দি অবস্থায় থাকা সিরিয়ার প্রধানমন্ত্রী (সাবেক) মাহমুদ যুবাঈ মৃত্যুবরণ করেন। একাধিক সূত্রে এটি আত্মহত্যা হিসেবে উল্লেখিত হয়েছে।

 জন্ম 
 ৯৭৬ হিজরি— আবদুল কাদের আত-তাবারি, মুসলিম আলেম, লেখক ও হিজাজি কবি।
 ১৩৫৬ হিজরি — সাদ্দাম হুসেইন, ইরাকের সাবেক রাষ্ট্রপতি।
 ১৩৬০ হিজরি — ইসমাইল আবদুল হাফিজ, মিশরীয় চলচ্চিত্র পরিচালক।
 ১৩৬৭ হিজরি — আতাব, সৌদি আরবীয় গায়িকা।
 ১৩৭৩ হিজরি — জাসিম ইয়াকুব, কুয়েতি ফুটবল খেলোয়াড়।
 ১৩৭৮ হিজরি — কারিম আল-মাহরুস, বাহরাইনি রাজনীতিবিদ।
 ১৩৯৬ হিজরি — তাইম হাসান, সিরীয় অভিনেতা।
 ১৩৯৯ হিজরি — ইয়াসমিন আবদুল আজিজ, মিশরীয় অভিনেত্রী।

 মৃত্যু 
 ২০৩ হিজরি — আলি ইবনে মুসা আর-রিদা, মুসলিম আলেম ও শিয়াদের দ্বাদশ ইমামের মধ্যে অষ্টম ইমাম।
 ১৩৫১ হিজরি — হাফিজ ইব্রাহিম, মিশরীয় কবি।
 ১৪১৮ হিজরি — বেতি শেবাজ, মার্কিন অধিবাসী ও মালকম এক্সের স্ত্রী।
 ১৪২১ হিজরি — মাহমুদ আল-যু‘বাঈ, সিরিয়ার সাবেক প্রধানমন্ত্রী।
 ১৪২৬ হিজরি — আহমাদ জাকি, মিশরীয় অভিনেতা।
 ১৪৩১ হিজরি—ইজ্জুদ্দিন ইরাকি, মরক্কোর প্রধানমন্ত্রী।

 আরো দেখুন 

 সফর
 ১ সফর
 ১০ সফর

 গ্রন্থপঞ্জি 



















 তথ্যসূত্র 
বিষয়শ্রেণী:হিজরি তারিখ
বিষয়শ্রেণী:ইসলামি বর্ষপঞ্জির দিন
বিষয়শ্রেণী:সফর

 বহিঃসংযোগ 

 এখানে দেখুন: সফর মাসে যা ঘটেছিল
 আরবি এনস্লাইক্লোপিডিয়া
 ইসলামি এনস্লাইক্লোপিডিয়া
 আরব সেলিব্রেটিদের জীবনী তথ্য
 খেলোয়াড়দের জীবনী তথ্য